Jeremy Roenick

Jeremy Shaffer Roenick (s. 17. tammikuuta 1970 Boston, Massachusetts, Yhdysvallat) on yhdysvaltalainen NHL:ssä pitkän uran tehnyt jääkiekkoilija. Parhaimmillaan keskushyökkääjänä pelaava Roenick oli Chicago Blackhawksin riveissä 1990-luvun alussa, jolloin amerikkalaissentteri ylitti kolmasti sadan runkosarjatehopisteen rajan. Roenick on pelanut yhteensä 1 363 NHL-ottelua, tehnyt yhteensä 513 maalia, syöttänyt yhteensä 703 ja kerännyt tehopisteitä 1 216 kappaletta. Häntä pidetään yhtenä parhaista pelaajista, jotka eivät ole voittaneet Stanley Cupia.Stanley Cupia vailla, Ilta-Sanomat 2.1.2007, s. 33 Roenick pelasi yhden kerran Stanley Cupin finaaleissa kaudella 1991–92, jolloin Chicago hävisi Pittsburgh Penguinsille. Uransa jälkeen vuonna 2024 hänet valittiin Hockey Hall of Fameen. https://www.tsn.ca/nhl/pavel-datsyuk- shea-weber-headline-hockey-hall-of-fame-s-class-of-2024-1.2140085 == Ura == Chicago Blackhawks varasi Roenickin ensimmäisen kierroksen kahdeksannella varausvuorolla NHL-ammattilaisliigan vuoden 1988 varaustilaisuudessa. Roenick siirtyi joukkueeseen välittömästi, mutta pelasi vielä ensimmäisellä kaudellaan myös LHJMQ-junioriliigassa. Chicagossa Roenick nousi kuitenkin varsin nopeasti yhdeksi sarjan tähtipelaajista, ja hänet valittiin turnauksen tähdistökentälliseen myös vuoden 1991 Kanada-cupissa Yhdysvaltain joukkueen hävitessä loppuotteluissa Kanadalle. Saman vuoden maailmanmestaruuskilpailuissa Suomessa Roenick ja Yhdysvallat oli sijoittunut neljänneksi. Yhdysvaltain voittaessa vuoden 1996 maailmancupin Roenick ei sen sijaan ollut mukana, kieltäydyttyään osallistumasta keskeneräisten NHL- sopimusneuvottelujensa vuoksi. Chicago oli kaupannut Roenickin pelaajaoikeudet Arizona Coyotesiin hieman ennen turnausta, ja Roenick pääsi yhteisymmärrykseen sopimuksesta uuden joukkueensa kanssa vasta NHL-kauden jo alettua. Phoenixissakin Roenick lukeutui johtaviin pelaajiin, mutta toisaalta menestys jäi keskinkertaisessa joukkueessa jonkin verran parhaimmillaan Stanley Cupin finaaleihin asti yltänyttä Chicagoa vaatimattomammaksi. Vuoden 1998 talviolympialaiset sujuivat niin Yhdysvaltain joukkueelta kuin Roenickiltakin odotuksiin nähden surkeasti, joukkue hävisi yhtä vaille kaikki ottelunsa ja Roenick sai tililleen vain yhden syöttöpisteen. Uusi alku löytyi Philadelphia Flyersista, johon Roenick siirtyi vapaana agenttina vuonna 2001. Runkosarjassa joukkue ja Roenick menestyivätkin hyvin, mutta pudotuspeleissä Ottawa Senators oli parempi perättäisinä vuosina, Roenickin jäädessä ottelusarjoissa vain kolmeen pisteeseen yhdessätoista ottelussa. Vuoden 2002 talviolympialaisissa isäntäjoukkue Yhdysvallat eteni finaaliin asti, häviten kuitenkin jälleen Kanadalle. Turnauksessa saavutettu hopeamitali jäi lopulta Roenickin uran ainoaksi merkittäväksi palkinnoksi. Vuoden 2004 maailmancupista Roenick jäi pois puoli vuotta aiemmin saamansa päävamman vuoksi, ja palasi kaukaloon vasta työsulkukauden jälkeen syksyllä 2005, tehtyään sopimuksen Los Angeles Kingsin kanssa. Los Angelesissa Roenick ei enää kyennyt yltämään entiselle tasolleen, eikä paluu Phoenixiin seuraavana vuonna onnistunut sen paremmin. Kaksi viimeistä kauttaan Roenick vietti San Jose Sharksin paidassa varsin pienessä roolissa, lopettaen uransa 39-vuotiaana keväällä 2009. == Tilastot == === Seuraura === 1988–1989 Hull Olympiques LHJMQ 28 34 36 70 14 9 7 12 19 6 Chicago Blackhawks NHL 20 9 9 18 4 10 1 3 4 7 1989–1990 Chicago Blackhawks NHL 78 26 40 66 54 20 11 7 18 8 1990–1991 Chicago Blackhawks NHL 79 41 53 94 80 6 3 5 8 4 1991–1992 Chicago Blackhawks NHL 80 53 50 103 98 18 12 10 22 12 1992–1993 Chicago Blackhawks NHL 84 50 57 107 86 4 1 2 3 2 1993–1994 Chicago Blackhawks NHL 84 46 61 107 125 6 1 6 7 2 1994–1995 Kölner Haie DEL 3 3 1 4 2 – – – – – Chicago Blackhawks NHL 33 10 24 34 14 8 1 2 3 16 1995–1996 Chicago Blackhawks NHL 66 32 35 67 109 10 5 7 12 2 1996–1997 Phoenix Coyotes NHL 72 29 40 69 115 6 2 4 6 4 1997–1998 Phoenix Coyotes NHL 79 24 32 56 103 6 5 3 8 4 1998–1999 Phoenix Coyotes NHL 78 24 48 72 130 1 0 0 0 0 1999–2000 Phoenix Coyotes NHL 75 34 44 78 102 5 2 2 4 10 2000–2001 Phoenix Coyotes NHL 80 30 46 76 114 – – – – – 2001–2002 Philadelphia Flyers NHL 75 21 46 67 74 5 0 0 0 14 2002–2003 Philadelphia Flyers NHL 79 27 32 59 75 13 3 5 8 8 2003–2004 Philadelphia Flyers NHL 62 19 28 47 62 18 4 9 13 8 2005–2006 Los Angeles Kings NHL 58 9 13 22 36 – – – – – 2006–2007 Phoenix Coyotes NHL 70 11 17 28 32 – – – – – 2007–2008 San Jose Sharks NHL 69 14 19 33 26 12 2 3 5 2 2008–2009 San Jose Sharks NHL 42 4 9 13 24 6 0 1 1 12 NHL yhteensä 1363 513 703 1216 1463 154 53 69 122 115 === Kansainvälinen ura === Vuosi Joukkue Turnaus O M S Pist. RM 1988 USA U20 Nuorten MM-kisat 7 5 4 9 1989 USA U20 Nuorten MM-kisat 7 8 8 16 1991 USA MM-kisat 9 5 6 11 8 1991 USA Kanada Cup 8 4 2 6 4 1998 USA Olympialaiset 4 0 1 1 6 2002 USA Olympialaiset 6 1 4 5 2 == Muuta == Jeremy Roenickin nuorempi veli Trevor on myös entinen jääkiekkoilija, joka pelasi Mainen yliopistossa ja tämän jälkeen AHL- ja IHL-sarjoissa päättäen uransa Ison-Britannian BISL-liigan London Knightsissa kauteen 2001-2002. Jeremyn siskonpoika Chris Cainan pelasi yliopistokiekkoa ja poika Brett Roenick juniorisarjassa. == Katso myös == * Luettelo 1000 tehopistettä saavuttaneista NHL-pelaajista == Lähteet == * * === Viitteet === == Aiheesta muualla == * * Luokka:Yhdysvaltalaiset jääkiekkoilijat Luokka:Yhdysvaltalaiset olympiamitalistit Luokka:Hockey Hall of Fame Luokka:Chicago Blackhawksin varaamat pelaajat Luokka:Vuonna 1970 syntyneet Luokka:Elävät henkilöt